**TOTAL évadzáró nemzetközi Rallycross parádé a RabócsiRingen!**

**Új pályát avatnak a rallycrossosok október 7.-én és 8.-án!**

**Magyar bajnoki és közép-európai címek is eldőlnek a garantáltan izgalmas hétvégén!**

Folytatódik az idei küzdelem sorozat, méghozzá nem is akár hogyan! A RabócsiRing új beruházásának köszönhetően egy merőben más és új pályával találkozhatnak a honi és külföldi pilótáink. Mint arról korábban beszámoltunk, a pályafejlesztés több szakágat érint, köztük a rallycrosst is. **A 600m-rel megnövekedett aszfalt burkolat lényegesen megváltoztatta a korábbi pálya nyomvonalát, így egy új, és hosszabb Joker kör is bekerült az új szakaszba**. A pálya nem csak hosszabb és gyorsabb lett, hanem minden eddiginél biztonságosabb is.

Ahogy azt már említettük, a **TOTAL hétvége** azonban nem csak az új pályáról, hanem a rallycross bajnoki címek sorsáról is szól majd.

A **Supercars**-ban folytatódik az őrült csata, a két legfőbb rivális, a címvédő **Kiss Pál Tamás (Peugeot)** és **Kárai Tamás (Audi)** között. Kárai új autóval érkezik majd, ami lettországi Európa Bajnokságon már kiválóan szerepelt. Kiss Pál Tamás, aki immáron Európa bajnoki bronzosként érkezik a versenyre, biztosan minden megtesz, hogy hazai pályán biztosítsa be magyar bajnoki címét. Ha már a neveknél és címvédésnél tartunk, akkor ne hagyjuk ki az osztrák riválist **Alois Höllert (Ford),** aki nem csak **Kiss** és **Kárai** ellen harcolnak, hanem **a zóna (CEZ) bajnoki címért** is.

Hasonló harc várható a **SuperCars** bronz meccséért is, hiszen **Vass Zoli (Mitsubishi), Spitzmüller (Skoda) és Mózer Attila (Skoda)** is fej-fej mellett haladnak, így az ő külön csatájuk is óriási izgalmat rejt. Az örökös bajnok **Kotán Peti (Ford)** és a kilencszeres bajnok **Harsányi Zoli (Mitsubishi)** is lőtávolból várják a folytatást.

**Super 1600**-ban a kategóriát váltó **Reanult Twingo**-val versenyző **Wieszt Jankó** bajnoki aranya biztos, így ezen a hétvégén ünnepelheti első rallycross bajnoki címét, de futamgyőzelemre a legesélyesebb az Európa bajnokságon is kiemelkedőt nyújtó **Josef Susta Skoda Fabia R5**-jével. A dobogó többi azonban nyitva áll **Perendi (Suzuki)** vagy akár **Móricz Józsi (Skoda)** előtt.

A nagy túrásoknál, azaz az **STC +2000-ben Csendes Zsolti (BMW)** bajnoki esélyei tűnnek a legvalószínűbbnek, de **Vámosi (BMW) és Papp Gábor (BMW)** is csak fél pontra vannak egymástól.

A kis túrásoknál az **STC -2000-ben** már megszokhattuk a cseh fiú **Roman Castoral** **(Opel)** verhetetlenségét, így már biztos, hogy ő is itt fogja ünnepelni soron következő magyar és zóna bajnoki címét. A fiatal tehetség, **Csirmaz Brúnó** csak „megcsipegetni” tudta legfőbb riválisát, Castoralt, de bízik benne, hogy az ezüst is jobban csilloghat, ha az idén először az új pályán sikerülne legyőznie őt.

A kisebb kategóriák, valamint a nívós amatőr sorozat résztvevői is – több mint 100 induló - feledhetetlen szórakozást ígérnek erre a várhatóan kitűnő hétvégére.

**Bár közel 100 pilótát és technikát nehéz lenne felsorolni, de a nevezési lista magáért beszél, amely garanciája az izgalmaknak!**

**TOTAL évadzáró nemzetközi Rallycross parádé a RabócsiRingen!**

**Új pályát avatnak a rallycrossosok október 7.-én és 8.-án!**

**Programterv**

**2017. október 07. szombat**

09: 00 – 09: 25 I Edzés Amatőr

09: 25 – 10: 35 I. Edzés RNOB+CEZ

10: 55 – 11: 20 II. Edzés Amatőr

11: 20 – 12: 30 II. Edzés RNOB+CEZ

12: 50 – 13: 30 I. Előfutam Amatőr

13: 30 – 15: 40 I. Előfutam RNOB+CEZ

15: 40 – 16: 20 II. Előfutam RNOB (Junior Kupa, Swift Div., Astra Div.)

16: 20 – 17: 00 II. Előfutam Amatőr

**2017. október 08. vasárnap**

08: 45 – 09: 50 II. Előfutam RNOB (MagyarKupa)+CEZ

10: 10 – 10: 50 III. Előfutam Amatőr

10: 50 – 12: 50 III. Előfutam RNOB+CEZ

12: 50 – 13: 30 Betétprogram, ebédszünet

13: 30 – 14: 35 Elődöntő futam RNOB+CEZ

14: 35 – 14: 50 Elődöntő futam Amatőr

15: 00 – 16: 00 Döntő futam RNOB+CEZ

16: 00 – 16: 20 Döntő futam Amatőr

**Jegyárak**

10.07-08. Kétnapos felnőtt jegy 5000 ft

(parkolás díját tartalmazza!)

10.07-08. Kétnapos gyerek jegy (3-12 év között) 2500 ft

10.07. szombat felnőtt jegy 2500 ft

10.07. szombat parkolás díja 400 ft

10.07. szombat gyerek jegy (3-12 év között) 1300 ft

10.08. vasárnap felnőtt jegy 3300 ft

10.08. vasárnap parkolás díja 400 ft

10.08. vasárnap gyerek jegy (3-12 év között) 1800 ft

**Tehát ha október 07-08. szombat és Vasárnap Máriapócs, RabócsiRing !!!**